
R E F E R A T

     privind alocarea sumei de 100 000 lei din bugetul local pentru modificări

           interioare la subsolul bisericii şi amenajarea sălii de conferinţă a 
                                   Parohiei Ortodoxe Române Iosefin  
            Prin adresa nr. SC2007-026991/30.11.2007 Parohia Ortodoxă Română Iosefin solicită sprijin financiar în vederea efectuării unor modificări interioare la subsolul bisericii şi amenajarea sălii de conferinţă. 
             În temeiul art.2 alin (1) şi (2) din Hotărârii de Guvern nr.1273 din 18 octombrie 2005- pentru aprobarea Programul Naţional „Lăcaşuri de cult- centre spirituale ale comunităţii” ordonatorii principali de credite ai bugetelor locale vor elabora proiecte cuprinzând acţiuni prevăzute la art.1 alin 2 lit.b (reabilitarea şi consolidarea clădirilor lăcaşurilor de cult) din hotărâre, care vor fi aprobate de consiliile locale şi vor fi finanţate şi de la bugetele locale.

            De asemenea, în conformitate cu prevederile art. 3 alin. 2 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România,” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinînd cultelor, precum şi pentru activităţile de asistentă socială susţinute de acestea.”
Prin urmare, propunem alocarea sumei de 100.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

